open-index/open-wikipedia-markdown huggingface dataset:
Fernán Peres de Andrade

Co nome de **Fernán Peres de Andrade** houbo catro nobres medievais galegos da casa de Andrade:

***Fernán Peres de Andrade I**, referenciado en documentos comprendidos entre 1231 e 1270?;
***Fernán Peres de Andrade II**, referenciado en documentos comprendidos entre 1265 e 1277;
***Fernán Peres de Andrade o Boo** (1326? - 1397);
***Fernán Pérez de Andrade o Mozo** ( - 1470?)
Xesús María Barrientos

**Xesús María Barrientos Antelo**, tamén citado como **Jesús María**. Tivo un fillo (empresario) e dúas fillas (entre elas Mercé Barrientos).

En 2008 sufriu un ictus.

## Obra 
* *Fontes rumorosas do concello de Muxía* (2020), sobre as fontes e lavadoiros de Muxía, escrito a canda a súa filla Mercé Barrientos.

## Notas 
## Véxase tamén 
### Outros artigos 
* Eleccións municipais en Muxía

### Ligazóns externas 
* Noticia en *La Voz de Galicia*
* Entrevista en *La Voz de Galicia*
Lorena Souto

**Lorena Souto**, nada no Páramo en 1983, é unha poeta galega.

## Traxectoria 
Licenciada en Filoloxía Galega pola Universidade de Santiago de Compostela, cidade onde reside. Fixo a súa tese de doutoramento na Universidade de Bangor (País de Gales), onde tamén traballou como lectora de galego e de castelán. Foi membro do consello de redacción da revista *Dorna* dende 2007. En 2017 gañou o Certame de Poesía Manuel Leiras Pulpeiro coa obra *Coleópteros*.

## Obras 
### Poesía 
**Fase de trema*, 2012, Espiral Maior.
* *Coleópteros*, 2018, Chan da Pólvora.
* *Exuvia e saliva*, 2025, Chan da Pólvora.
### Ensaio 
* *Ainda invisíbeis? Narradoras e margens na literatura galega contemporânea*, 2022, Através.

### Obras colectivas 
**XXV Festival da Poesia no Condado. Sem as mulheres nom há revoluçom*, 2011, S. C. D. Condado.
**150 Cantares para Rosalía de Castro*, 2015, libro electrónico.

## Premios 
* Premio de poesía Pérez Parallé no 2011, por *Fase de trema*.
* Premio de poesía Manuel Leiras Pulpeiro, 2017.

## Notas 
## Véxase tamén 
### Ligazóns externas 
* Entrevista en Letra en Obras
* Entrevista de Montse Dopico en Praza Pública
Koninklijk Concertgebouworkest

A **Orquestra Real do Concertgebouw** (en neerlandés *Koninklijk Concertgebouworkest*) é unha orquestra sinfónica da cidade de Ámsterdam (Países Baixos) con base no Concertgebouw (en galego sala de concertos). A orquestra foi fundada pouco despois da apertura do teatro (1 de abril de 1888), dando o seu primeiro concerto o 3 de novembro de 1888 baixo a dirección de Willem Kes, quen sería o seu principal director nos seus primeiros sete anos de historia. En 1988, a Raíña Beatriz dos Países Baixos deulle o título de "Real" á orquestra. En decembro do 2008, un grupo de críticos, convidados pola revista Gramophone, elixiu á orquestra como a mellor sinfónica do mundo.

## Véxase tamén 
### Ligazóns externas 
* Web da Orquestra Real do Concertgebouw 
* Web do Concertgebouw
Metro de Bakú

O **Metro de Bakú** () é o sistema de metro que opera na cidade de Bakú, capital de Azerbaidján. Foi inaugurado en 1967, construído aínda durante a URSS, e foi a primeira rede de metro da República Socialista Soviética de Azerbaidján. Á semellanza doutros metropolitanos soviéticos, as súas estacións son moi ornamentadas.

## Historia 
esquerda|miniatura|200px|Estación Həzi Aslanov do Metro de Bakú.
Nos anos 30, o alto desenvolvemento industrial e o aumento da poboación da cidade fixeron dela unha das maiores e máis importantes do Cáucaso. Seguindo o exemplo de Moscova e Leningrado (actualmente San Petersburgo) se decidiu en 1932 que o medio de transporte máis cómodo ás necesidades da cidade en pleno desenvolvemento era o metropolitano, que aumentaría a mobilidade das persoas e diminuiría o tráfico das rúas de Bakú.

Á semellanza doutras cidades da Unión Soviética, os plans estiveron en suspenso debido á segunda guerra mundial para a que foi canalizado todo o capital dispoñible. Tras a guerra foi retomada a idea de construír un metro en Bakú, e en 1947 o proxecto foi aprobado. A primeira liña tiña unha lonxitude aproximada de 10&nbsp;km, e abriu o 6 de novembro de 1967. Un ano máis tarde, en 1968, foi construído un novo treito de liña con 2,2&nbsp;km entre as estacións de 28 de Maio e Şah İsmail Xətai. Un novo tramo entre as estacións de Nəriman Nərimanov e Neftçilər foi construído para servir os suburbios da cidade. A rede prolongouse ata o nordeste desde a estación de Nizami Gəncəvi en 1976. A construción de estacións avanzou a ritmo apresurado e en 1986 a rede tiña xa a configuración actual.

Despois da caída da Unión Soviética non houbo ningunha alteración no metro de Bakú, as limitacións económicas non permitiron que as obras proseguisen. Espérase un investimento da Unión Europea de varios millóns de euros para axuda no desenvolvemento da rede. Os últimos anos foron de adversidades para o metro e para o seu funcionamento, en particular, o feito de teren ocorrido dous atentados terroristas, un en 1994 e outro en 1995 (oficialmente foi un atentado, pero ata hoxe aínda non foi confirmado).

En 2015, o sistema levou a un total de 608.000 de persoas por día e 222 millóns de persoas anuais en 228 vagóns de metro.

## Rede 
### Liñas 
### Cronoloxía 
## Véxase tamén 
### Ligazóns externas 
* Sitio oficial do Metro de Bakú   
* Urbanrail - Metro de Bakú
Donar Groningen

O **Donar** é un club profesional de baloncesto neerlandés con sede na cidade de Groninga, na provincia homónima. Actualmente xoga na BNXT League, a máxima categoría dos baloncestos neerlandés e belga. No ano 1982 o club gañou o seu primeiro campionato de liga, título que repetiría varias veces posteriormente.

## Historia 
### Nomes 
Ao longo da súa historia o club tivo diversos nomes:

* **GSSV Donar** (1951−1973)
* **Nationale-Nederlanden Donar** (1973−1983)
* **GBV Donar** (1983−1986)
* **Ahrend Donar** (1986−1989)
* **VGNN Donar** (1989−1993)
* **RZG Donar** (1993−1995)
* **Celeritas/Donar** (1995−1996)
* **RZG Donar** (1996−1999)
* **MPC Donar** (1999−2003)
* **MPC Capitals** (2003−2006)
* **Hanzevast Capitals** (2006−2009)
* **GasTerra Flames** (2009−2014)
* **Donar** (2014−presente)

## Palmarés 
***Liga dos Países Baixos **
****Campión (7)**: 1982, 2004, 2010, 2014, 2016, 2017, 2018
***Subcampión* (5): 1988, 2006, 2011, 2015, 2019
***Copa dos Países Baixos**
****Campión (7)**: 2005, 2011, 2014, 2015, 2017, 2018, 2022
***Subcampión* (3): 1997, 2000, 2007
***Supercopa dos Países Baixos**
****Campión (3)**: 2014, 2016, 2018
***Subcampión* (3): 2011, 2015, 2017

## Véxase tamén 
### Ligazóns externas 
* Sitio web oficial
BC Budivelnyk

O **Basketball Club Budivelnyk** (en ucraíno: Баскетбольний клуб Будівельник, romanizado: ''Basketbol'nij klub Budivelnyk*) é un equipo de baloncesto profesional da cidade de Kíiv, capital de Ucraína. Actualmente milita na Ukrajina Super-Liha, a máxima categoría do baloncesto ucraíno.

## Historia 
Fundado coa súa estrutura actual en 1962, o Budivelnyk foi un dos principais clubs da Liga Soviética de baloncesto. Formouse a partir doutro equipo da cidade de Kíiv, o SKIF, que fora fundado orixinalmente en 1945 como o equipo da Sociedade Deportiva Sindical Republicana *Avanhard* baixo o patrocinio da empresa construtora local Kyivmiskbud-4. Desde a época soviética o club xoga os seus partidos como local no Kyivskyi Palats Sportu, pavillón con capacidade para 7.000 espectadores. O equipo gañou o Liga Soviética en 1989, e a Liga Ucraína nove veces. O nome do equipo significa "construtor" en ucraíno, sendo ás veces alcumado "Konstruktor" (construtor) e "Stroitel" (do ruso: "construtor").

## Palmarés 
**Liga da Unión Soviética**
* **Campións (1)**: 1989
* Subcampións (6): 1965, 1966, 1977, 1979, 1981, 1982
* Terceiro posto (7): 1962, 1964, 1970, 1974, 1983, 1984, 1990

**Copa da Unión Soviética**
* Subcampións (2): 1969, 1972

**Liga de Ucraína**
* **Campións (9)**: 1992, 1993, 1994, 1995, 1996, 1997, 2011, 2013, 2014
* Subcampións (2): 1998, 2010
* Terceiro posto (1): 1999

**Copa de Ucraína**
* **Campións (3)**: 2012, 2014, 2015

## Destacados 
### Xogadores notábeis 
Para aparecer nesta sección un xogador debe ter:
:Xogado polo menos unha temporada no club.
:Estabelecido un récord do club ou ter gañado un título invidiual sendo xogador do mesmo.
:Xogado polo menos un partido internacional oficial coa súa selección algunha vez.
:Ter tido unha exitosa estancia no club ou en etapas anteriores ou posteriores da súa carreira.

## Véxase tamén 
### Ligazóns externas 
* Sitio web oficial *(en ucraíno)''
Frankie Muniz

**Francisco** "**Frankie**" **Muniz IV** nado o 5 de decembro de 1985 en Ridgewood, Nova Jersey, é un actor estadounidense famoso pola súa interpretación de Malcolm na serie *Malcolm in the Middle*.

## Filmografía 
## Véxase tamén
Félix Porto Serantes

**Félix Porto Serantes**, nado en Ferrol en 1965, é un político galego do PSdeG-PSOE.

## Traxectoria 
Afincado en Muxía coa súa muller, foi Secretario de Gandería de Unións Agrarias. Foi candidato do PSdeG-PSOE en Muxía en 1999 e 2003, sendo a principal forza da oposición. Foi deputado provincial entre 1999 e 2003. Presentouse de novo ás eleccións municipais de 2007 e nesta ocasión gañou e foi elixido alcalde co  apoio do BNG. Nas municipais de 2011 e 2015 foi reelixido alcalde con maioría absoluta.

Nas eleccións municipais de 2019 optou por non presentarse á reelección, para centrarse no seu traballo en Unións Agrarias, concorrendo polo PSdeG Iago Toba Campaña, que acadou a alcaldía con maioría absoluta.

## Notas 
## Véxase tamén 
### Outros artigos 
*Eleccións municipais en Muxía

### Ligazóns externas 
*Entrevista en *La Opinión*
*Entrevista en *El Correo Gallego*
*Entrevista en *La Opinión*
*Entrevista en *La Voz de Galicia*
Justin Berfield

**Justin Tyler Berfield**, nado en Agoura Hills, no condado dos Ánxeles (California), o 25 de febreiro de 1986, é un actor, escritor e produtor estadounidense, coñecido por interpretar a Reese na serie de televisión *Malcolm in the Middle*.

## Filmografía 
### Produtor 
* *The Country Bears* (2002) (Filme) (co-produtor)
* *Romance & Cigarettes* (2005) (Filme) (co-produtor)
* *Blonde Ambition* (2007) (Filme) (produtor)

### Produtor Executivo 
* *Filthy Rich: Cattle Drive* (2005) (TV)
* *The Pet Detective* (2007) (TV)
* *Sons of Tucson* (2010) (TV) (1 episodio)
* *An Invisible Sign of My Own* (2010) (Filme)
* *Pablo Escobar* (2010) (Filme)

### Director creativo 
* *Virgin Produced* (2010 - Presente)

### Televisión 
* *The Good Life* como Bob Bowman (1994)
* *Hardball* (1994)
* *The Boys Are Back* como Timmy Flint (1994)
* *The Mommies (TV series)* como Jason Booker (1994–1995)
* *Unhappily Ever After* como Ross Malloy (1995–1999)
* *The Nightmare Room* como Josh Ryan (2001)
* *Malcolm in the Middle* como Reese (2000–2006)
* *Sons of Tucson* como Barry (1 episodio, 2010) Episodio #1.13

#### Traballo de dobraxe 
* Duckman: Private Dick/Family Man (1996) 1 Episodio
* Kim Possible como Gill (2002–2004) 2 Episodios
* The Fairly OddParents como Ving (2004) 1 Episodio

## Escritor 
* Filthy Rich: Cattle Drive (2005)

## Véxase tamén
Erik Per Sullivan

**Erik Per Sullivan**, nado o 12 de xullo de 1991 en Worcester, Massachusetts, é un actor estadounidense coñecido polo seu papel de Dewey na serie de televisión da FOX *Malcolm in the Middle*. Apareceu en numerosos filmes, entre eles os máis destacábeis: un papel protagonista no filme de terror de 2001 *Wendigo*, aparece no filme de 2002 *Unfaithful* e o neno orfo Fuzzy Stone, no filme *As normas da casa da sidra*.

## Filmografía
Jane Kaczmarek

**Jane Frances Kaczmarek** nada o 21 de decembro de 1955 en Milwaukee, Wisconsin, é unha actriz estadounidense. Principalmente coñecida polo seu papel de Lois na serie de televisión * Malcolm in the Middle*.

## Véxase tamén
Issam Alnagm Azzam

**Issam Alnagm Azzam**, nado en Dweri na provincia de Sweda  (Siria) o 25 de xullo de 1948. É un médico xubilado e que foi alcalde de Muras en Lugo en 1991 polo PPdeG Foi moi soada a súa oposición á guerra de Irak sendo unha das voces máis críticas do partido na etapa de Aznar.

Como alcalde destacou por iniciativas moi peculiares como á de incentivar a natalidade e o censo no municipio a través de axudas económicas e facilidades para establecerse no concello. e aprender galego.

## Traxectoria 
A súa traxectoria política empezou aos 16 anos en Siria, onde xa militaba nun partido. Chegou a España en 1968 para estudar Medicina. Matriculouse na Universidade de Santiago de Compostela e casou cunha compañeira de estudos. Chegou a Muras en 1989 como médico do Centro de Saúde. Presentouse ás eleccións municipais de 1991 en Muras encabezando a candidatura do PPdeG e foi elixido alcalde por maioría absoluta. Volveu ser elixido nas sucesivas eleccións, sempre con maioría absoluta, maioría que perdeu nas eleccións municipais de 2015. En 2016 foi acusado e condenado por inxurias ao alcalde do BNG Manuel Requeijo ao que acusou de quedar con cartos que eran para os xitanos.

## Notas 
## Véxase tamén 
### Outros artigos 
*Eleccións municipais en Muras

### Ligazóns externas 
*Noticia en *El Progreso*
*Entrevista en *El Progreso*
Bryan Cranston

**Bryan Lee Cranston**, nado no barrio de Canoga Park nos Ánxeles (California), o 7 de marzo de 1956, é un actor, actor de dobraxe, guionista e director de cine estadounidense. É coñecido polo seu papel de Hal na serie da FOX *Malcolm in the Middle*, dende 2000 ata 2006, e a Walter White na serie *Breaking Bad* dende 2008 ata 2013. Por *Breaking Bad*, gañou un Emmy ó mellor actor nunha serie dramática tres veces consecutivas. Despois de converterse nun dos produtores de *Breaking Bad* en 2011, tamén gañou o premio Emmy á mellor serie dramática.

Cranston dirixiu episodios de varias series de televisión, incluíndo sete episodios de *Malcolm in the Middle*, tres episodios de *Breaking Bad*, e dous de *Modern Family*. Tamén é famoso polas súas súas interpretacións en filmes como *Saving Private Ryan* (1998), *Little Miss Sunshine* (2006), *Drive* (2011), *Argo* (2012) e *Godzilla* (2014).

## Filmografía 
### Cine 
### Televisión 
## Notas 
## Véxase tamén
Michel Teló

**Michel Teló**, nado en Medianeira (Paraná) o 21 de xaneiro de 1981, é un cantante e compositor brasileiro. Formou parte de dúas bandas, pero foi co grupo Tradição co que obtivo os primeiros éxitos na súa carreira como cantante, entre os que destacan "Barquinho", "O Caldeirão", "Pra Sempre Minha Vida", "A Brasileira", "Ai Se Eu te Pego" e "Eu Quero Você". Ademais de cantante e compositor é un bailarín, e toca o acordeón e harmónica.

## Traxectoria 
A pesar de nacer en Paraná, vive en Campo Grande, Mato Groso do Sur.

A súa canción "Ei, Psiu! Beijo Me Liga" foi un grande éxito en 2010. Ademais desta, tamén foi todo un éxito a canción "Fugidinha", cuxos autores son Rodriguinho e Tiaguinho, integrantes dun grupo brasileiro de pagode orixinario de São Paulo: Exaltasamba. A versión de "Fugidinha" que é interpretada por Michel Teló foi un grande éxito nun programa de televisión brasileiro, coñecido baixo o nome O Melhor do Brasil da cadea Rede Record, e foi parte dous anos consecutivos da banda sonora dunha telenovela xuvenil chamada "Malhação", da cadea Rede Globo.

No *reality show* Big Brother Brasil 11, transmitido no día 16 de marzo de 2011, Michel Teló participou na festa titulada Sertanejo Universitário, coa participación tamén de João Bosco & Vinícius e Fernando & Sorocaba.

No 2011 a súa canción "Ai Se Eu Te Pego" foi un éxito.

## Fama internacional
esquerda|miniatura|250px|Michel tocando.
Coa canción "Ai se eu te Pego" acadou a fama fóra do Brasil debido ao baile do xogador de fútbol profesional Neymar. En España púxose de moda logo da celebración de Cristiano Ronaldo e Marcelo despois de marcar un gol co Real Madrid.

## Notas 
## Véxase tamén 
### Ligazóns externas 
*Sitio web oficial
Modesto Vázquez-Gundín

**Modesto José Vázquez-Gundín Teijeiro**, nado en Ortigueira en 1932, é un sacerdote e político galego.

## Traxectoria 
Xesuíta. Presentouse ás eleccións municipais de 1979 en Muras encabezando unha candidatura independente e foi elixido alcalde. É profesor de Teoloxía no Centro Fonseca da Coruña. Colaborou en *Sal Terrae*.

## Véxase tamén 
### Outros artigos 
* Eleccións municipais en Muras

### Ligazóns externas
Catherine Lloyd Burns

**Catherine Lloyd Burns**, nada o 19 de abril de 1961 en Nova York, é unha actriz estadounidense coñecida polo seu papel de Caroline Miller na serie de televisión *Malcolm in the Middle*.

## Filmografía 
### Filmes 
### Televisión 
## Véxase tamén 
### Ligazóns externas 
*Ficha na IMDb
Christopher Masterson

**Christopher Kennedy Masterson** nado o 22 de xaneiro de 1980 en Long Island, Nova York é un actor estadounidense coñecido polo seu papel de Francis na serie de televisión *Malcolm in the Middle*.

## Filmografía 
* *Singles* (1992)
* *The Road Home* (1994) (Serie de TV)
* *A illa das cabezas cortadas* (1995)
* *Campfire Tales* (1997)
* ''My Best Friend's Wedding* (1997)
* *Girl* (1998)
* *American History X* (1998)
* *Dragonheart: A New Beginning* (2000)
* *Living High*
* *Malcolm in the Middle* (Serie de TV)  (2000-2006)
* *Nice Guys Finish Last* (2001)
* *Scary Movie 2* (2001)
* *Hold On* (2002)
* *Wuthering Heights* (2003)
* *Waterborne* (2005)
* *Intelectual Property* (2006)
* *The Masquerade* (2007)
* *The Art of Travel* (2007)
* *Made for Each Other* (2008-precent)
* *Impulse* (2010)
* *White Collar (Serie de TV) (2011)

## Véxase tamén 
### Ligazóns externas 
*Ficha na IMDb
Plácido Álvarez Dobaño

**Plácido Álvarez Dobaño**, nado en Muíños en 1958, é un político galego do PPdeG

## Traxectoria
Licenciado en Dereito pola USC, foi Secretario municipal do concello de Sarreaus e da Mancomunidade da Limia. Encabezou, como independente, a candidatura de Conxerxencia Centrista en Muíños en 1991 e foi concelleiro na oposición. Nas eleccións municipais de 1995 encabezou a candidatura do PPdeG e foi elixido alcalde por maioría absoluta, por tan só 11 votos de vantaxe sobre o ata entón alcalde socialista Rafael Pérez Martínez. Volveu ser elixido nas sucesivas eleccións, sempre con amplas maiorías absoluta, chegando incluso en 2011 a lograr tódolos concelleiros en xogo da Corporación, 9 de 9.

É deputado provincial dende 2003. Dende maio de 2009 foi vicepresidente primeiro da Deputación e voceiro do grupo provincial do Partido Popular na corporación provincial. Continuou como vicepresidente primeiro ata 2011 e como portavoz ata 2023, cando pasou a ser portavoz adxunto. Dende 2019 ocupa a vicepresidencia terceira da Deputación. 

Compatibiliza os seus cargos no concello e na institución provincial coa secretaría do concello de Pereiro de Aguiar.

## Véxase tamén
### Outros artigos
*Eleccións municipais en Muíños

### Ligazóns externas
*Noticia en *Faro de Vigo*
*"Plácido Álvarez Dobaño: ‘As deputacións son necesarias, outro tema é que necesiten adaptarse ós novos tempos’" entrevista de Susana Espinoso en *La Región*, 24 de maio de 2009.
*«Traballar con Baltar é difícil porque o acapara todo», entrevista de Miguel Ascón en *La Voz de Galicia*, 13 de maio de 2009.
*«Non descarto suceder a Baltar, pero non é o momento», entrevista en *La Voz de Galicia*, 28 de maio de 2011.
Gran Premio de Abu Zabi de 2011

O **Gran Premio de Abu Zabi de 2011** (oficialmente o ** Etihad Airways Gran Premio de Abu Zabi de Fórmula 1 de 2011**) foi a décimo oitava e penúltima proba da tempada de . Disputouse o 13 de novembro de 2011 no Circuíto de Yas Marina na Illa Yas, unha illa nos arredores de Abu Zabi nos Emiratos Árabes Unidos. Foi a terceira carreira do Gran Premio de Abu Zabi.

## Informe 
### Antecedentes 
Vitantonio Liuzzi regresou a Hispania para a carreira, logo de ser substituído por Narain Karthikeyan no Gran Premio da India para que puidese correr na casa diante do seu público.

O piloto de Williams Pastor Maldonado tivo unha penalización de dez posicións por exceder a súa cota de motores para a tempada. Cada piloto ten dereito a utilizar un máximo de oito motores ao longo da tempada sen penalización, pero o oitavo e último motor de Maldonado foi danado sen posibilidade de reparación cando se retirou do Gran Premio da India de 2011.

## Clasificación 
### Cualificación 
### Carreira 
## Notas 
## Posicións despois da carreira 
;Campionato de pilotos

;Campionato de construtores

* **Nota**: Só os cinco primeiros postos están incluídos en ambos os grupos de clasificación.

## Notas 
## Véxase tamén 
### Ligazóns externas
Spotify

**Spotify** é un servizo, fundado por Daniel Ek e Martin Lorentzon, para a reprodución de música vía streaming dispoñible nos sistemas operativos Microsoft Windows, Mac OS X e Linux (para este último, só nas súas versións de pago) e nos sistemas operativos de dispositivos móbiles Symbian, iPhone e Android. Permite escoitar temas musicais buscando por artista, álbum ou listas de reprodución creadas polos propios usuarios. O programa foi lanzado o 7 de outubro de 2008 ao mercado europeo, mentres que a súa implantación noutros países realizouse ao longo de 2009.

A empresa, que ten a súa sede en Estocolmo, Suecia, asinou acordos coas discográficas Universal Music, Sony BMG, EMI Music, Hollywood Records e Warner Music entre outras. Spotify contaba, o 15 de setembro de 2010, con preto de dez millóns de usuarios, dos que ao redor dun millón eran usuarios de pago.

En cifras oficiais, Spotify Ltd. declarou un ingreso bruto de 1.945 millóns de dólares en 2015. Este dato causou polémica, xa que a compañía, malia ter máis de 50 millóns de usuarios de pagamentos rexistrados, rexistrou perdas no mesmo ano.

## Véxase tamén 
### Outros artigos 
* Streaming
* The Playlist (serie de televisión de Netflix sobre Spotify)

## Notas
Programa do Jô

O ***Programa do Jô*** é un programa televisivo liderado polo humorista Jô Soares, definíndose basicamente como un programa de entrevistas. É producido pola Rede Globo de São Paulo transmitido por este canal e pola Rádio CBN e mestura entretemento, entrevistas, e música. É considerado unha continuación na Rede Globo dun programa moi similar exhibido polo presentador cando fora contratado polo SBT (emisora rival da Rede Globo), chamado *Jô Soares Onze e Meia*. Vai ao ar de segunda a sexta feira, logo após o *Jornal da Globo*. O horario de inicio varía, podendo iniciar con extremos entre 0h15 e 1h, sendo máis frecuente o inicio ás 0h45.

## Características 
O programa tradicionalmente presenta entrevistas con convidados diversos. Tales entrevistas son coñecidas por demostrar a coñecida irreverencia de Jô Soares, así como a súa experiencia na comedia. Conta tamén cun sexteto musical propio, responsable da abertura do programa e do acompañamento dalgúns musicais. Jô Soares sempre termina o programa coa frase "Beijo do Gordo".

O seu escenario inicial foi proxectado por Lia Renha (escenógrafa da Rede Globo que construíu diversos escenarios, como os do infantil-xuvenil TV Colosso).

Desde 2007 quen asina o novo escenario é João Irênio (escenógrafo da TV Globo que tamén proxectou os escenarios de *Hoje é Dia de Maria* I  e II, alén da miniserie *A Pedra do Reino* do director Luiz Fernando Carvalho).

## Outros integrantes do programa
* O sexteto, grupo de instrumentistas que tocan os seus instrumentos no inicio do programa, e na entrada dos convidados. Os seus compoñentes son: Osmar Barutti (piano/teclado), Derico (saxofón), Bira (baixo), Milton Ramos de Brito (batería), Carlos Nascimento (guitarra) e Francisco Carlos de Oliveira (trompeta).
* O garzón chileno Luis Alexander Rubio Bernardes (Alex), sempre ao albo de comentarios de Jô.

## Véxase tamén
### Ligazóns externas
*Páxina oficial
About a Girl

"**About a Girl**" é unha canción da banda estadounidense de grunge Nirvana. O tema apareceu no álbum, *Bleach*, o seu traballo de estrea, e tamén no disco acústico *MTV Unplugged in New York*, versión que sería lanzada como único sinxelo comercial o 24 de outubro de 1994.

O sinxelo acadou o número 1 na lista da *Billboard* *Modern Rock Tracks* a finais de 1994. Unha edición de 5&nbsp;000 copias numeradas foi publicada en Australia, ademais de 200 copias máis sen numerar para uso promocional. En Europa endeuse un sinxelo estándar con dúas cancións.

## Listaxe de cancións 
# "About a Girl" (Cobain)
# "Something in the Way" (Cobain)
All Apologies

"**All Apologies**" é unha canción da banda estadounidense de grunge Nirvana, editada como segundo sinxelo (como dobre cara-A xunto con "Rape Me") do seu terceiro álbum, *In Utero*. "All Apologies" foi o terceiro número 1 de Nirvana na lista *Modern Rock* e acadou o posto 32 na lista británica de sinxelos. Kurt Cobain dedicou a canción á súa muller Courtney Love e á súa filla Frances Bean Cobain.

## Listaxe de cancións 
Todos os temas compostos por Kurt Cobain.
# "All Apologies" - 3:50
# "Rape Me" - 2:49
# "Moist Vagina" - 3:34

Algunhas versións do sinxelo listan "Moist Vagina" como "MV".
Illa Yas

**Illa Yas** (árabe: جزيرة ياس) é unha illa natural en Abu Dabi, Emiratos Árabes Unidos. 

## Descrición 
A illa é o lugar elixido para un proxecto de desenvolvemento promovido por Aldar Properties cun orzamento duns 40 mil millóns de dólares dos Estados Unidos. Ocupa unha superficie total de 2.500 hectáreas (25 km²), das cales 1.700 hectáreas (17 km²) resérvanse para o desenvolvemento. A illa conta con atraccións como o Circuíto de Yas Marina que se utiliza para o Gran Premio de Abu Zabi de Fórmula Un, anexo a este o parque temático Ferrari World, un parque temático da Warner Bros chamado Movie World e hoteis singulares, un parque acuático, e unha zona de desenvolvemento polo miúdo para Abu Dabi de 300.000 metros cadrados, zonas verdes, campos de golf, hoteis lagoa, mariñas, clubs de polo, apartamentos, vilas e numerosos puntos de venda de alimentos e bebidas, pretendendo crear un destino turístico internacional.

O futuro e a poboación activa residente na illa estímase en ao redor de 110.000.

Illa Yas foi nomeada líder mundial de proxectos turísticos na World Travel Awards en novembro de 2009.

## Véxase tamén 
### Outros artigos
* Xeografía dos Emiratos Árabes Unidos.
* Circuíto de Yas Marina.
* Ferrari World.
### Ligazóns externas
* Sitio Oficial da Illa Yas
* Hani Rashid and Asymptote Architecture
* Arup Lighting 
* Lighting Leader Rogier van der Heide
Rape Me

"**Rape Me**" é unha canción da banda estadounidense de grunge Nirvana, editada como segundo sinxelo (como dobre cara-A xunto con "All Apologies") do seu terceiro álbum, *In Utero*. O sinxelo acadou o posto 32 na lista británica de sinxelos.

## Listaxe de cancións 
Todos os temas compostos por Kurt Cobain.
# "All Apologies" - 3:50
# "Rape Me" - 2:49
# "Moist Vagina" - 3:34

Algunhas versións do sinxelo listan "Moist Vagina" como "MV".

## Outras versións 
Unha versión ao vivo de "Rape Me", gravada no programa *Saturday Night Live* o 25 de setembro de 1993, aparece no álbum recompilatorio *Saturday Night Live: The Musical Performances, Volume 2* e no DVD *Saturday Night Live: 25 Years of Music, Volume 4*.

Dúas versións do tema aparecen no box set do 2004 *With the Lights Out*: unha versión caseira acústica en solitario, e a vesión de estudio de 1992. Ámbalas dúas tamén están no recompilatorio do 2005 *Sliver: The Best of the Box*. Pode escoitarse a Frances Bean Cobain chorando ao fondo da versión demo de estudio.

Outra versión ao vivo, gravada o 31 de outubro de 1991 no Paramount Theatre de Seattle, Washington, está no disco catro e no DVD da versión "Super Deluxe" da re-edición do *Nevermind* do ano 2011, e tamén no vídeo do mesmo ano *Live at the Paramount*.

A canción foi renomeada como "Waif Me" no empaquetado para as tendas Wal-Mart e Kmart, que atopaban o seu título demasiado controvertido; a canción en si permaneceu sen cambios e tamén aparece co seu nome real no libreto.

A versión de *In Utero* está incluída nos dous recompilatorios de grandes éxitos da banda, *Nirvana* (2002) e *Icon* (2010).
Nidia Arévalo

**Nidia María Arévalo Gómez**, nada en Vigo o 25 de abril de 1975, é unha política galega do PPdeG.

## Traxectoria 
Estudou Químicas, aínda que non acadou a licenciatura. Concelleira en Mos polo PPdeG, foi deputada provincial e presidenta da Comisión Informativa de Benestar Social e Muller da Deputación de Pontevedra en 2006. Presentouse ás eleccións municipais de 2007 encabezando a candidatura do PPdeG que obtivo 8 concelleiros, fronte a 6 do PSdeG-PSOE e 3 do BNG. Despois dunhas longas e tensas negociacións, cun ano de goberno en minoría do PSdeG, formouse un goberno de coalición co BNG.

### Moción de censura 
[miniatura|Papeleta de [Provincia de Pontevedra|Pontevedra para o Senado nas Eleccións xerais de 2023.]]
O 12 de decembro de 2008 encabezou unha moción de censura contra a alcaldesa María Xesús Escudero Lago (PSdeG-PSOE) co apoio do concelleiro Gerardo Alonso, tránsfuga do PSdeG. Despois dun tenso pleno no que centos de veciños se manifestaron en contra da moción, Nidia Arévalo converteuse en alcaldesa de Mos, declarando que se acababa coa situación de "desgoberno". Tanto ela como os seus compañeiros de partido e Gerardo Alonso tiveron que abandonar o pleno en vehículos da Garda Civil escoltados polos antidisturbios.

A Comisión de Seguimento do Pacto Antitransfuguismo declarou en setembro de 2009 como "caso claro de tránsfugas" en referencia ao concelleiro que fora elixido na lista do PSdeG, Gerardo Alonso, así como se declara a Nidia Arévalo e aos sete edís do PP en Mos, que pediron a baixa do partido, beneficiarios do caso de transfuguismo.

Nas municipais de 2011 foi elixida alcaldesa de Mos polo PPdeG con maioría absoluta e a mantivo nas eleccións sucesivas en 2015, 2019 e 2023.

En xullo de 2023, foi elixida senadora polo PP.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Mos
* Lista de senadores galegos desde a Transición

### Ligazóns externas 
*"Entrevista a Nidia Arévalo" Conta con Elas, 2006.
*«Son popular e nunca me vou marchar do PP» en *La Voz de Galicia*, 17/12/2008.
*"Espero que la dirección del PP entienda…" *Faro de Vigo*, 17/12/2008.
*"Nidia Arévalo y sus siete ediles piden la baja del PP…" *Faro de Vigo*, 1/5/2009.
Universidade Albert Ludwig de Friburgo

miniatura|dereita|Selo da Universidade coa inscrición en latín: *Sigillum universitatis studii friburgensis brisgaudie* *(Selo da Universidade de Friburgo en Brisgaudie)*

A **Universidade de Friburgo** (coloquialmente ), oficialmente a **Universidade Albert Ludwig de Friburgo** (, é unha universidade pública de investigación situada en Friburgo, Baden-Württemberg, Alemaña. 

## Historia 
### Fundación 
A **Universidade Albert Ludwig de Friburgo** foi fundada o 21 de setembro de 1457 polo arquiduque Alberte VI de Austria. Foi a segunda universidade fundada no territorio dominado pola casa dos Habsburgo, despois da Universidade de Viena, e hoxe é a sexta universidade máis antiga de Alemaña, após a Universidade de Heidelberg e a Universidade de Colonia (século XIV) e a Universidade de Würzburg, Universidade de Leipzig e Universidade de Rostock (século XV) .

### Estrutura docente 
A universidade está formada por 11 facultades e atrae estudantes de toda Alemaña e doutros 120 países. Os estudantes estranxeiros constitúen preto do 18,2% do número total de estudantes (en 2020 foron un total de 24.391 alumnos).

É especialmente recoñecida en áreas como medicina, ciencias forestais, bioloxía, intelixencia artificial e tecnoloxía de microsistemas.

### Profesores, investigadores e alumnos célebres 
A Universidade de Friburgo estivo asociada con figuras como Hannah Arendt, Rudolf Carnap, David Daube, Johann Eck, Hans-Georg Gadamer, Friedrich Hayek, Martin Heidegger, Edmund Husserl, Herbert Marcuse, Friedrich Meinecke, Edith Stein, Paul Uhlenhuth, Max Weber ou Ernst Zermelo. 

#### Recoñecementos 
A data de outubro de 2020, 22 premios Nobel están afiliados á Universidade de Friburgo como antigos alumnos, profesores ou investigadores, e 15 académicos foron galardoados co máximo premio de investigación alemán, o Premio Gottfried Wilhelm Leibniz, mentres traballaban na universidade.

## Notas 
## Véxase tamén 
### Ligazóns externas 
* Albert Ludwigs University de Friburgo  Páxina oficial
Olláparo (revista)

***Olláparo***, co subtítulo *Revista da Sociedade Cultural Chirlateira* é unha revista de información e creación fundada en Cedeira co obxectivo de revitalizar, dende unha perspectiva local, o pensamento crítico e os estudos cedeirenses logo da ditadura franquista, con especial atención á memoria histórica, á normalización lingüística e á recuperación cultural. O deseño integral de cada portada por un ilustrador foi un dos seus sinais de identidade.
Publicouse de forma irregular dende 1984 a 1999 en Gráficas Paramés e Gráficas Adral e dende 2011 ten formato dixital.

## Características 
A versión en papel estivo coordinada en diferentes etapas por X. A. Villar Piñón, Xosé A. Brocos e Vicente Loureiro e contou cun comité de redacción composto por Xosé F. Nebril, Fernando Igrexas, Gabriel Beceiro e Bernardo Bereijo, entre outros. O seu depósito legal é C-549/84, e o seu obxectivo vai ser a divulgación da creación cultural, dende unha perspectiva galeguista, crítica e independente.

Os primeiros números da revista van ser ilustrados por diversos artistas, como Laxeiro, Permuy, Siro, Masito ou Rafael L. Loureiro, e contou coa colaboración de escritores e intelectuais galegos como Xosé Luís Méndez Ferrín, Montero Santalha, Carvalho Calero, Ramón Martínez López, Xosé Neira Vilas, Carlos Casares, o poeta Henrique Rabuñal, os historiadores Felipe Senén e Elixio Villaverde, o economista Xosé Manuel Beiras Torrado, o cineasta Chano Piñeiro, o arqueólogo Emilio Ramil entre outros autores cedeireses. Presenta ademais estudos locais do historiador Rafael Usero.

En formato electrónico, está coordinada dende Xirona por Gabriel Beceiro e dende Cedeira por Fernando Igrexas. Este novo *Olláparo* retoma a liña editorial da primeira xeira dende unha perspectiva altermundista que tenta ensarillar o local e o global.

### Números 
# Portada Laxeiro/ Xosé Luís Méndez Ferrín (1984).
# Portada Masito / Manuel María Carlos Casares (1984).
# Portada Siro / Carvalho Calero. Retrato de Ramón Martínez López feita por Luis Seoane (1985-86).
# Portada Quintana-Martelo / Avelino Pousa Antelo / Francisco Rodríguez (1986).
# Portada Permuy.
#-
#-
#-
# Rafael L. Loureiro (1988)
#-
# Portada Rafael L. Loureiro / (1987)
# 12.

Como proxecto dixital "Ollaparo" deu comezo en 2011 con *Ollaparo. Blogue* e co proceso de dixitalización retrospectiva.

## Véxase tamén 
### Outros artigos 
* Cedeira.

### Ligazóns externas 
* Web da revista
* Facebook
Carregal, Paradela, Meis

**Carregal** é un lugar da parroquia de Paradela, no concello pontevedrés de Meis, na comarca do Salnés. Segundo o IGE, en 2016 tiña 23 habitantes (10 mulleres e 13 homes), o que supón un aumento respecto ós anos 2010, cando tiña 20 veciños, e 2005, cando eran 21.

## Toponimia 
O topónimo Carregal é un fitónimo que fai referencia, tanto en galego como en portugués, a un terreo pantanoso no cal abunda a «cárrega» ou «carrega», planta gramínea tamén denominada carriza, propia dese tipo de lugares húmidos ou brañas. Procede do latín  (de raíz *) co sufixo derivativo .

## Lugares e parroquias 
### Lugares de Paradela 
### Parroquias de Meis 
## Notas
Lucas Papadimos

**Lucas Demetrios Papadimos** (en grego Λουκάς Παπαδήμος, pronunciado /luˈkas papaˈðimos/), nado o 11 de outubro de 1947 en Atenas, é un político, físico e economista grego. En novembro de 2011 foi elixido por consenso dos partidos para o posto de primeiro ministro do seu país.

## Traxectoria 
Papadimos licenciouse en Física en 1970 no Instituto de Tecnoloxía de Massachusetts (MIT), onde posteriormente conseguiu un mestrado en enxeñaría eléctrica en 1972 e o doutoramento en economía en 1978. Posteriormente incoporouse como docente na Universidade de Columbia, ao tempo que traballaba como economista para a Reserva Federal de Boston. En 1985 regresa ao seu país natal e comeza a traballar en 1985 como director económico do Banco de Grecia. En 1993 convértese no vicegobernador e un ano despois, en 1994 no gobernador do banco estatal grego.

O seu labor como economista complementouno como catedrático da Universidade de Atenas. En 2002 deixa o seu posto como gobernador do banco central heleno e accede á vicepresidencia do Banco Central Europeo, onde permanece ata 2010. Tamén foi membro da Comisión Trilateral desde 1998.

O 10 de novembro de 2011 foi elixido por consenso dos principais partidos para o posto de primeiro ministro do seu país, logo da dimisión de Georgios Papandreu, no contexto dunha severa crise económica e política. O goberno de Papadimos incluíu trece ministros do ata daquela gobernante PASOK, entre eles o ministro de Economía Evangelos Venizelos, dous ministros da conservadora Nova Democracia, entre eles Stavros Dimas na responsabilidade de ministro de Exteriores, e un da tamén conservadora e nacionalista LAOS, nunha carteira menor. O encargo do seu goberno é dirixir o país ata as eleccións lexislativas convocadas para febreiro de 2012.

## Notas 
## Véxase tamén 
### Ligazóns externas 
* Curriculum vitae no sitio web do BCE
Dragonheart: A New Beginning

***Dragonheart: A New Beginning*** é un filme dirixido por Doug Lefler que foi lanzado en vídeo no 2000 como secuela do filme *Dragonheart*. Está protagonizado por Christopher Masterson, Harry Van Gorkum, e a voz de Robby Benson.

## Sinopse 
Cando Geoff, un mozo de cuadra orfo, descobre a Drake, o derradeiro dragón que queda no mundo, decátase de que o seu soño de transformarse nun cabaleiro de escintilante armadura pode, agora, facerse realidade. Unha vez xuntos, non tardan en enfrontarse a retos que os converten en heroes. Pero, atrapados no remuíño da súa nova vida, Geoff e Drake non advirten os perigos que lles agardan.

## Personaxes 
* Christopher Masterson como Geoff
* Robby Benson como Drake (voz)
* Harry Van Gorkum como Lord Osric de Crossley / Griffin (voz)
* Rona Figueroa como Lian 
* Matt Hickey como Monxe novizo Mansel
* Henry O como Mestre Kwan
* Tom Burke como Roland

## Véxase tamén 
### Ligazóns externas 
* Ficha na IMDb 
* Ficha en Filmaffinity
Luísa Piñeiro Arcos

**María Luísa Piñeiro Arcos**, nada en Moraña en 1975, é unha política galega do PPdeG.

## Traxectoria
É enxeñeira técnica industrial forestal e máster en Consultaría e Verificación Medioambiental. Foi xefa do Proxecto Galicia-Sur do Servizo de Tramitacións da empresa Applus-Norcontrol. Presentouse ás eleccións municipais de 2011 en Moraña encabezando a candidatura do PPdeG e foi elixida alcaldesa como líder da forza máis votada, gobernando en minoría ao non prosperar o tripartito que impulsaba o PSdeG-PSOE con AEM e o BNG. Nas sucesivas eleccións municipais de 2015 e 2019 volvería a ser elixida alcaldesa, en ambas ocasións por maioría absoluta.   

En setembro do 2020, foi nomeada delegada territorial da Xunta de Galicia na provincia de Pontevedra, sendo substituída na alcaldía de Moraña por José Cela Camiño. O 5 de febreiro de 2021 dimitiu logo de coñecerse a sentenza do Xulgado do Penal número 3 de Pontevedra pola que foi condenada por fraude a dous anos de cárcere e oito de inhabilitación para cargo público, xunto con Rafael Louzán. Porén, en maio de 2022 resultou absolta, concorrendo como número 2 do PPdeG en Moraña en 2023 na candidatura de José Luís Gómez Fontenla, quen conseguiu a maioría absoluta.

## Notas 
## Véxase tamén 
### Outros artigos 
*Eleccións municipais en Moraña

### Ligazóns externas 
*Artigo en *La Voz de Galicia*
Euroliga 2008-09

A **Euroliga 2008-09** foi a novena edición da máxima competición de clubs de baloncesto de Europa dende a súa organización pola Unión de Ligas Europeas de Baloncesto (ULEB). Incluíndo as edición desta competición organizadas por FIBA Europa é a edición número 52. Nesta edición compitiron vinte e catro equipos de trece estados distintos.

Os catro mellores equipos, nesta edición o Panathinaikos grego, o CSKA Moscow ruso, o Regal FC Barcelona español e o Olympiacos grego disputaronse o título na Final Four, nesta edición disputada no O2 World de Berlín, capital de Alemaña. A final disputárona o Panathinaikos de Atenas e o CSKA de Moscova, proclamándose campión o equipo grego tras vencer por tan só dous puntos de diferenza, 73 a 71, o que supuxo o seu quinto campionato até esta edición.

## Participantes 
[miniatura|[Air Avellino]]
[miniatura|[Asseco Prokom]]
[miniatura|[Union Olimpija]]

## Primeira fase 
Os catro primeiros de cada grupo acadan o Top 16.

### Grupo A 
|

|}

### Grupo B 
|

|}

### Grupo C 
|

|}

### Grupo D 
|

|}

## Top 16 
Os dous primeiros de cada grupo acceden aos Cuartos de Final.

### Grupo E 
|

|}

### Grupo F 
|

|}

### Grupo G 
|

|}

### Grupo H 
|

|}

## Cuartos de final 
Os vencedores de cada eliminatoria pasan a xogar a Final Four.

## Final Four 
A Final Four desta edición da Euroliga foi xogada no pavillón O2 World de Berlín, Alemaña, entre o 1 e o 3 de maio de 2009.

### Semifinais 
;Semifinal 1

;Semifinal 2

### Terceiro posto 
### Final 

## Estatísticas individuais 
;Puntos
miniatura|159px|Igor Rakočević
159px|miniatura|Theodoros Papaloukas

;Rebotes

;Asistencias

## Premios 
;Segundo quinteto ideal da tempada

;MVP da Final Four

| width="50%" align="left" valign="top" |
;Premio Alphonso Ford ao mellor anotador

;Mellor defensor

;Estrela emerxente

;Premio Alexander Gomelsky ao mellor adestrador

;Mellor executivo

|}

### Xogadores do mes 
miniatura|180px|Eražem Lorbek

### Xogadores da xornada 
miniatura|180px|Pops Mensah-Bonsu
miniatura|180px|Ersan Ilyasova
;Fase regular

;Top 16

; Cuartos de final

## Véxase tamén 
### Outros artigos 
* Euroleague Basketball

### Ligazóns externas 
* Páxina oficial Euroleague.net
* Eurobasket.com
* Páxina oficial ULEB.net
José Eiras

**José Amador Eiras Paz**, nado en Moraña en 1938 e finado o 30 de decembro de 2020,  foi un mestre e político galego do PSdeG-PSOE.

## Traxectoria
Mestre de profesión. Foi candidato do PSdeG-PSOE á alcaldía de Moraña nas eleccións municipais de 1979 e foi elixido concelleiro, sendo a segunda forza política do concello. . Nas eleccións municipais de 1983 encabezou de novo a candidatura do PSdeG-PSOE e foi elixido alcalde grazas ao apoio de AP. En 1987 foi reelixido alcalde ó lograr maioría simple, mentres que en 1991 e 1995 o faría con maioría absoluta. En 1999 foi novamente elixido alcalde, pero nesta ocasión por maioría simple. En 2003 volveu ser elixido alcalde, recuperando a maioría absoluta. No 2007, tras sufrir unha escisión comandada polo seu tenente de alcalde ata outubro de 2005 Celso Diz, volveu ser elixido alcalde por maioría simple. En 2011 retirouse da política activa. 

Durante o seu mandato foi moi polémica a construción dun encoro sobre o río Umia que provocou unha crise na agrupación local coa marcha de varios militantes. e deputado provincial (2007-2011).

## Notas 
## Véxase tamén
### Outros artigos
*Eleccións municipais en Moraña

### Ligazóns externas 
*Reportaxe sobre a construción dunha presa no río Umia, no Consello da Cultura Galega.
Erupción de El Hierro de 2011

250px|miniatura|Mancha no océano ao sur de El Hierro provocada pola erupción submarina. Imaxe satelital tomada o 23 de outubro polo sensor MODIS do satélite Tierra. 

A **erupción volcánica de El Hierro** de outubro de 2011 refírese á erupción volcánica submarina iniciada o 10 de outubro de 2011, na illa de El Hierro, no arquipélago canario, en España. Á espera dun bautizo popular, o nome científico do novo volcán submarino é 1803-02.

## Xeoloxía de El Hierro 
A orixe de El Hierro está asociada á súa actividade volcánica. A illa formouse como consecuencia dun abombamiento do manto, que conduciu finalmente á rotura da codia, por onde xurdiu o magma. O proceso iniciado fai 100 millóns de anos non finalizou aínda, e o Pico de Malpaso, o máis elevado de El Hierro con 1.500 metros de altura, segue crecendo a día de hoxe a base de erupciones volcánicas. Fronte ao crecemento por superposición volcánica, a illa perde material polos grandes deslizamientos gravitacionales, dos cales dous son visibles perfectamente hoxe en día: o do Golfo, que deu lugar ao val do mesmo nome, na fachada noroccidental; e o das Playas, que tamén procede do topónino local, na oriental. As formacións máis coñecidas, son as columnas de basalto que outrora foron columnas de magma líquido, atópanse agora por toda a illa, visibles nos cantís do extremo norte, e lávalas cordadas, tamén de material basáltico, cuxas superficies forman paisaxes sorprendentes, na zona sur, nos arredores de La Restinga.

## Notas 
## Véxase tamén 
### Ligazóns externas 
* Páxina do Goberno de Canarias sobre o Sismo en El Hierro 
* Páxina do Instituto Xeográfico Nacional de España sobre os últimos sismos en El Hierro 
* Páxina do Instituto Xeográfico Nacional de España sobre tremor volcánico 
* Todas as informacións xeradas sobre o evento desde o primeiro día elaboradas por EFEverde
Intensidade luminosa

En fotometría, a **intensidade luminosa** defínese como a cantidade de fluxo luminoso que emite unha fonte por unidade de ángulo sólido. A súa unidade de medida no Sistema Internacional de Unidades é a candela  (cd). Matematicamente, a súa expresión é a seguinte:

:I_V =\frac{dF}{d\Omega}

onde:

*\scriptstyle{I_V }é a intensidade luminosa, medida en candelas.
*\scriptstyle{F} é o fluxo luminoso, en lumens.
*\scriptstyle{d \Omega} é o elemento diferencial de ángulo sólido, en estereorradiáns. 

A intensidade luminosa pódese definir a partir da magnitude radiométrica da intensidade radiante sen máis que ponderando cada lonxitude de onda pola curva de sensibilidade do ollo. Así, se \scriptstyle{I_V} é a intensidade luminosa, \scriptstyle{I( \lambda) }representa a intensidade radiante espectral e \scriptstyle{V( \lambda)} simboliza a curva de sensibilidade do ollo, entón:

:I_V =K \int_{visible}^\ I (\lambda) V(\lambda) \,d\lambda 

## Intensidade luminosa e diferentes tipos de fontes 
En fotometría, denomínase fonte puntual aquela que emite a mesma intensidade luminosa en todas as direccións consideradas. Un exemplo práctico sería unha lámpada. Polo contrario, denomínase fonte ou superficie reflectora de Lambert aquela na que a intensidade varía co coseno do ángulo entre a dirección considerada e a normal á superficie (ou eixe de simetría da fonte).

## Unidades 
Unha candela defínese como a intensidade luminosa dunha fonte de luz monocromática de 540 THz que ten unha intensidade radiante de 1/683&nbsp;vatios por estereorradián, ou aproximadamente 1.464&nbsp;mW/sr. A frecuencia de 540 THz corresponde a unha lonxitude de onda de 555&nbsp;nm, que se corresponde coa luz verde pálida preto do límite de visión do ollo. Xa que hai aproximadamente 12.6 estereorradiáns nunha esfera, o fluxo radiante total sería de aproximadamente 18.40&nbsp;mW, se a fonte emitise de forma uniforme en todas as súas direccións. Unha candea corrente produce con pouca precisión unha candela de intensidade luminosa.
Morlás, A Torre, Taboada

**Morlás** é un lugar da parroquia da Torre no concello lugués de Taboada na comarca de Chantada. Segundo o IGE en 2010 tiña 6 habitantes (3 homes e 3 mulleres), o que supón unha diminución respecto do ano 1999 cando tiña 9 habitantes.

## Lugares e parroquias
### Lugares da Torre
### Parroquias de Taboada